Billund
Store norske leksikon,Geografi,Verdens geografi,Europa,Danmarks geografi
Billund er både en by og en kommune på Midtjylland i Danmark, Region Syddanmark, omtrent 30 km vest for Vejle. Byen har 6313 innbyggere (2017), og kommunen har 26 481 innbyggere.
Billund er sterkt preget av Lego-konsernet som har flere avdelinger i byen. Byens lufthavn åpnet opprinnelig i 1962 som privat flyplass for Lego, men ble overtatt av det offentlige i 1964. Flyplassen har internasjonal rute-, charter- og godstrafikk og er Danmarks nest største. Den hadde 3 092 013 passasjerer i 2016 og en godsmengde på 66 595 tonn.Legoland er en stor fornøyelsespark, bygget over Lego-leketøyets konsept, og er en av Danmarks største turistattraksjoner (åpnet 1968). I 2009 åpnet også badelandet Lalandia.Billund fikk sin første mølle i 1880, i 1888 et meieri og i 1914 stasjonsbygning da jernbanen fra Vejle ble forlenget til Grindsted. Jernbanen ble nedlagt i 1957. Eksterne lenker Billund kommunes nettsider